Επίδραση της αλατότητας και της συγκέντρωσης του θρεπτικού διαλύματος επίπλευσης στην απόδοση και ποιότητα νεαρών φύλλων ρόκας
Creators: name: Στιβακτάκης, Στυλιανός Ιωάννη
Publisher: name: Aristotle University of Thessaloniki
Year: 2016
Subjects: διατροφική αξία
διατηρησιμότητα
νιτρικά
ανόργανα στοιχεία
nutritional value
shelf life
nitrates
minerals

description: Σκοπός της παρούσας μελέτης ήταν να μελετηθεί η επίδραση της αλατότητας και της συγκέντρωσης θρεπτικών στοιχείων στο θρεπτικό διάλυμα στην απόδοση, ποιότητα και διατηρησιμότητα νεαρών φύλλων ήμερης και άγριας ρόκας. Το θρεπτικό διάλυμα που χρησιμοποιήθηκε σε όλες τις λεκάνες ήταν διάλυμα Hoagland 100% (Hoagland και Arnon, 1950). Για τη μελέτη της αλατότητας στο παραπάνω θρεπτικό διάλυμα, έγινε προσθήκη της απαιτούμενης ποσότητας NaCl σε 4 διαφορετικά επίπεδα συγκέντρωσης (0, 10, 20 ή 30 mM), ενώ για τη μελέτη της συγκέντρωσης του θρεπτικού διαλύματος, έγιναν 4 διαφορετικά επίπεδα συγκέντρωσης του (100, 75, 50 ή 25 %). Σε όλα τα πειράματα (αλατότητας και συγκέντρωση θρεπτικού διαλύματος) χρησιμοποιήθηκαν σπόροι ήμερης (Eruca sativa Mill.) και άγριας (Diplotaxis tenuifolia L.) ρόκας. Το κάθε πείραμα πραγματοποιήθηκε 2 φορές (άνοιξη και φθινόπωρο του 2015) για λόγους επιβεβαίωσης των αποτελεσμάτων. Στο κάθε πείραμα έγινε προσδιορισμός του φθορισμού της χλωροφύλλης των φύλλων, της απόδοσης, του χρώματος των φύλλων, των συγκεντρώσεων σε ανόργανα στοιχεία και της χημικής τους σύστασης. Τέλος, έγινε και μελέτη της διάρκειας της μετασυλλεκτικής τους ζωής.Τα αποτελέσματα έδειξαν ότι η αλατότητα δεν είχε κάποια επίδραση στους περισσότερους παράγοντες καθώς δεν επηρεάστηκαν η απόδοση, ο φθορισμός χλωροφύλλης, το χρώμα, η χημική σύσταση, η διατηρησιμότητα και η πλειονότητα των ανόργανων στοιχείων εκτός από το Na και το Mn που αυξήθηκε η συγκέντρωση τους στα υψηλά επίπεδα αλατότητας και το Ca και το Mg που μειώθηκαν. Αντιθέτως, η συγκέντρωση του θρεπτικού διαλύματος επηρέασε πολλούς παράγοντες καθώς προκάλεσε μια γραμμική μείωση της απόδοσης όσο μειωνόταν η συγκέντρωση του θρεπτικού διαλύματος, στο μήκος των ριζών, στην περιεκτικότητα σε νιτρικά και στις συγκεντρώσεις των ανόργανων στοιχείων P και K, ενώ το N είχε μια μείωση μόνο στο επίπεδο του 25%. Επιπλέον η μείωση της συγκέντρωσης του θρεπτικού διαλύματος προκάλεσε αύξηση των ολικών φαινολών, των φλαβονοειδών, της FRAP, των ΔΣΣ και του ξηρού βάρους, ενώ δεν επηρεάστηκαν καθόλου από το επίπεδο του θρεπτικού διαλύματος το βάρος ριζών, ο φθορισμός χλωροφύλλης, οι συγκεντρώσεις των χλωροφυλλών, το χρώμα, το pH, η ογκομετρούμενη οξύτητα, τα υπόλοιπα ανόργανα στοιχεία και η διάρκεια της μετασυλλεκτικής ζωής.
description: The aim of the present work was to study the effect of salinity and the concentration of nutrient solution on yield, quality and shelf-life of baby leaf rocket and wild rocket. The nutrient solution that was used in all tanks was that of Hoagland 100%. For the study of salinity in the above nutrient solution, we added the acquired quantity of NaCl in 4 different levels of concentration (0, 10, 20 and 30 mM), whereas for the study of the concentration of the nutrient solution, we had 4 different levels of its concentration (100, 75, 50 and 25%). In all experiments (salinity and concentration of nutrient solution) we used seeds of rocket (Eruca sativa Mill.) and wild rocket (Diplotaxis tenuifolia L.). Each experiment was repeated twice (spring and autumn of 2015) for conformation of the results. In each experiment we determined leaf chlorophyll fluorescence, yield, leaf color, mineral concentration and chemical composition. Finally we studied the marketable shelf-life of the baby leaves.The results showed that salinity had no effect on most parameters as yield, chlorophyll fluorescence, color, chemical composition, shelf-life and the majority of mineral elements, except for Na and Mn whose concentration increased in high salinity and Ca and Mg that reduced. On the contrary, the concentration of the nutrient solution affected many parameters as it caused a linear reduction in yield as the concentration of the nutrient solution reduced, similarly for root length, nitrate concentration and the concentration of mineral elements P and K, whereas N had a reduction only at the level of 25%. Furthermore the reduction of the concentration of the nutrient solution caused an increase in total phenols, flavonoids, FRAP, total soluble solids and dry weight, whereas nutritive solution concentration had no effect on root weight, chlorophyll fluorescence, chlorophyll concentration, color, pH, titratable acidity the rest of the mineral elements and shelf-life.